II.

STRATEGIJA OBVEŠČANJA 1. Metode za doseganje cilja — Odnosi z mediji, ki poročajo o prvenstvih in tekmah, bi se morali vzpostaviti precej vnaprej, — sodelovanje tiskovnih služb policije, lokalnih in nacionalnih javnih organov, nogometnih organizacij, UEFA, FIFA in drugih, da se nedvoumno določijo posamezne pristojnosti, — dogovori o posredovanju policijskih informacij vsem, ki jih te informacije zadevajo, vključno z nogometnimi društvi, klubi navijačev, turističnimi organizacijami, prevozniki in drugimi podjetji, — mapa z dokumentacijo za obiskovalce iz tujine, po možnosti dopolnjena z drugimi turističnimi informacijami, — jasno določena služba za stike z mediji, s tiskovnimi predstavniki in predstavniki medijev, za ves čas trajanja prvenstva, — med prvenstvom vsakodnevne tiskovne konference ter zagotavljanje intervjujev in drugih ustreznih načinov informiranja, — organizacija tiskovnih konferenc pred prvenstvom, v okviru katerih se jasno predstavi način sodelovanja s tiskom. 2. Sredstva za dosego cilja/nasveti za uspeh — Imenovanje strokovnjaka za stike z mediji na lokalni, regionalni in osrednji ravni, — prisotnost tiskovnih predstavnikov policije z znanjem več jezikov, ki so medijem na razpolago v tiskovnem središču, — izdelava nacionalne ali dvonacionalne mape z dokumentacijo, — zagotavljanje informacij lokalnega značaja, — objavljanje poročil o varnostnih razmerah in dodatni infrastrukturi v publikacijah turističnih organizacij ter drugih lokalnih časopisih in publikacijah, — seznanjanje javnosti s številom prijetij zaradi kršenja javnega reda, posedovanja orožja, ponarejenih vstopnic, prodaje vstopnic na črnem trgu, pijanosti itd., — ocenjevanje poročil o pripravah in poteku prvenstva v mednarodnih, nacionalnih in lokalnih medijih, — vzpostavitev nacionalne delovne skupine za sodelovanje v okviru medijske politike. 3. Pomembne teme za razmislek 1. Treba je določiti bistvo sporočila. Pripomba: Najprej bi bilo treba opredeliti, kaj je bistvo sporočila. To je treba pojasniti v pogovorih z novinarjem/novinarji. 2. Bistvo sporočila mora biti uresničljivo. Pripomba: Ne sme se sporočati stališč, ki niso uresničljiva. Če se to zgodi, se oslabi moč medijev kot instrumenta, ki vpliva na vedenje množice. Zato se je treba držati politike, ki jo je objavila policija. 3. Pravočasna priprava Pripomba: Čas med vložitvijo kandidature in prvenstvom se izrabi za skrbne priprave medijske politike, v okviru katere je treba opredeliti vlogo in odgovornosti policije/organov. 4. Načrtovanje Pripomba: Medijsko politiko se vključi že pri načrtovanju, prav tako je treba prevzeti pobudo pri odločitvi, kdaj bodo mediji dejansko obveščeni. 5. Stalnost in pogostnost stikov z mediji Pripomba: Izredno pomembno je, da se zagotovi stalna in redna izmenjava informacij in priložnosti za obveščanje tiska/medijev. Upoštevati je treba, da mediji potrebujejo hitre informacije. 6. Medijski projekti Policija in javni organi bi morali zagotovili, da bodo pri medijskih projektih dovolj upoštevane informacije policije. 7. Pripravljenost na incidente Pripomba: Ob vsakem najmanjšem incidentu se mediji hitro nehajo zanimati za športni dogodek in se preusmerijo h kršenju javnega reda. Upoštevati bi bilo treba, da je članek športnega novinarja napisan z drugačnega zornega kota kot policijsko poročilo. 8. Mediji so podjetni Pripomba: Upoštevati bi bilo treba, da mediji ne bodo iskali informacij samo pri policiji, ampak tudi pri drugih virih. Posebno pozornost bi bilo treba nameniti strategiji in posredovanju policije. 9. Preglednost, izčrpnost in aktualnost Pripomba: Medije se obvesti o tem, kako bo v primeru potrebe delovala policija/javni organi. Če so načrti in priprave policije ustrezni, se medijev ni treba bati. Policija bi morala zagotoviti celovite informacije. Te morajo biti preverljive in ažurirane. 10. Zbujanje zaupanja Pripomba: Policija mora zaupati v svoje priprave in o tem poročati medijem. Policija in javni organi bi morali prevzeti vso odgovornost glede svojih varnostnih ureditev. 11. Pogovori Pripomba: Treba bi bilo sprejeti ukrepe za pripravo policijskih organov za stike z mediji. Zagotoviti bi bilo treba, da bodo za to na voljo ustrezni delovni prostori. Najbolje bi bilo, če bi bili stiki z mediji osebni in v obliki pogovora. 12. Omejitev pristojnosti Treba je posredovati informacije o posameznih področjih, za katere je odgovorna in na katerih posreduje policija. Pripomba: Posamezni javni organi bi se morali jasno sporazumeti o tem, kdo bo posredoval informacije medijem in kakšno vrsto informacij. Policija in javni organi bi se morali pri pojavljanju v medijih osredotočiti na lastne odgovornosti in posredovanja. 13. Napake/obtožbe Pripomba: Partnerji bi se morali izogibati temu, da bi v medijih drug drugega obtoževali zaradi napak. 14. Sodelovanje Pripomba: Pri izvajanju medijske politike bi se bilo treba zmeraj posvetovati z drugimi partnerji. Medijska politika je že po svoji naravi oblika sodelovanja. 15. Dogovori s tujimi policijskimi enotami o predstavnikih za medije Pripomba: Če policijo države gostiteljice podpirajo policijske enote iz drugih držav in se mediji obračajo neposredno nanje, bi se bilo treba dogovoriti o tem, da informacije lahko posredujejo le tiskovne službe policije države gostiteljice. Izjeme so možne le v primeru, če podporne policijske enote z dovoljenjem države gostiteljice v skupino vključijo svojega strokovnjaka/tiskovnega predstavnika (predstavnika za medije). 16. Vključevanje policistov iz države izvora navijačev Pripomba: V pogovorih/na tiskovnih konferencah v državi izvora navijačev bi morali pomagati policisti te države, ki imajo potrebna sredstva in že vzpostavljene stike z mediji ter poznajo lokalne in nacionalne poročevalce in zlasti usmerjenost tiskovnih organizacij, za katere ti delajo. 17. Priprava seznama nacionalnih tiskovnih služb za policijo države organizatorke Pripomba: Policijske službe posameznih držav bi morale za policijo države organizatorke sestaviti seznam najpomembnejših tiskovnih služb in njihova ciljna področja. S pomočjo tega seznama lahko policija države organizatorke neposredno posreduje informacije tem službam. 18. Upoštevanje vrste tiskovnih služb Pripomba: Pri posredovanju informacij o varnosti je treba upoštevati vrsto tiskovne službe in njenega ciljnega področja. Športni novinarji imajo manj izkušenj pri posredovanju informacij o varnosti. To dejstvo bi bilo treba upoštevati pri sestavljanju poročil za tisk in sporočil za javnost. 19. Vzpostavitev skupne nacionalne delovne skupine Pripomba: V skupno nacionalno delovno skupino bi morali biti vključeni vsi partnerji: policija iz mest, kjer so organizirane tekme, osrednja informacijska pisarna za huliganstvo na nogometnih tekmah, nogometne organizacije in nacionalni organi. 20. Dejanske informacije Pripomba: Vsi predstavniki policije in javnih organov bi morali sodelovati z mediji na podlagi istih osnovnih informacij in z največjo možno natančnostjo. Za uskladitev dejanskih informacij bi bila koristna priprava skupnih sporočil in standardnih odgovorov na ponavljajoča se vprašanja. Prav tako bi bilo treba dnevno izmenjati informacije o vprašanjih, ki jih zastavljajo mediji. 21. Pisno sporočilo Pripomba: Tiskovne konference bi morale spremljati pisna sporočila. Prednost sporočila v pisni obliki je, da se z njim zagotovi: — možnost natančne preučitve besedila, — predhodna odobritev sporočila, — nedvoumnost sporočenih informacij (v izogib kasnejšim očitkom glede „nesporazumov“). 22. Mapa z dokumentacijo Navijačem bi morala biti na razpolago mapa z dokumentacijo, v kateri je navedeno, kakšna vrsta vedenja je kulturno sprejemljiva ali nesprejemljiva in kaj šteje za prekršek, ki zahteva ukrepanje. Priložene bi morale bile tudi pomožne informacije, da bi navijači dobili občutek, da so dobrodošli. Mapo bi morali prejeli ob nakupu vstopnice. 23. Vključevanje javnosti Pripomba: Javnost se lahko zaprosi, da dejavno sodeluje s policijo tako, da ji sporoča primere sumljivega obnašanja. 24. Strateški umik Ob zaključku prvenstva bi bilo treba službe za stike z mediji zapreti, po njihovem zaprtju pa bi moral informacije posredovati osrednji policijski urad. Treba bi bilo objaviti, kdaj bo tiskovni predstavnik policije dostopen za zaključno poročanje in tiskovno konferenco. 25. Ocena medijske politike Pripomba: Po zaključku prvenstva bi se moralo pripraviti poročilo, v katerem se oceni medijska politika in izkušnje, pridobljene v odnosih z mediji. Na podlagi tega bi se morali pripraviti napotki za v prihodnje. Pri tem bi morale biti vključene vse policijske enote drugih držav, ki so zagotovile podporo. 26. Ocena policiji namenjenega kontrolnega seznama Evropske unije v zvezi z medijsko politiko Policija države organizatorke bi se morala na podlagi nacionalne ocene medijske politike odločiti, ali posamezni vidiki seznama Evropske unije potrebujejo dopolnitev ali prilagoditev.